3.  การประกอบธุรกิจของแต่ละธุรกิจ

    1.  ลักษณะธุรกิจและบริการ

        1.  ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)

อินเตอร์ลิ้งค์ ฯ เป็นบริษัทอันดับ 1 ในธุรกิจข่ายสายสัญญาณคอมพิวเตอร์และสื่อสาร
โดยเป็นบริษัทแรกในประเทศไทยที่ได้นำเทคโนโลยีสาย UTP (Unshield Twisted Pair)หรือ
สาย LAN มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย
และยังได้นำเทคโนโลยีของ LINK MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ให้ไกลและเร็วยิ่งขึ้น
อีกทั้งยังเป็นผู้บุกเบิกระบบสายและอุปกรณ์โทรศัพท์ที่จัดการได้และรับประกันความทันสมัยอีกด้วย

ธุรกิจจัดจำหน่ายเป็นธุรกิจหลักของบริษัท โดยเน้นการขายส่งให้ลูกค้านำไปจำหน่าย
โดยสินค้าที่บริษัทเป็นผู้จัดจำหน่าย (Distributor) ได้แก่

-   สายสัญญาณและคอนเนคเตอร์ สำหรับระบบคอมพิวเตอร์, ระบบ Fiber Optic,
    ระบบโทรศัพท์, ระบบสื่อสารโทรคมนาคม และสายเคเบิ้ล กล้องวงจรปิด ยี่ห้อ LINK
    จากประเทศสหรัฐอเมริกา

-   สายสัญญาณและคอนเนคเตอร์ สำหรับระบบคอมพิวเตอร์และระบบ Fiber Optic ยี่ห้อ AMP
    จากประเทศสหรัฐอเมริกา

-   ตู้ใส่อุปกรณ์คอมพิวเตอร์ อุปกรณ์เครือข่าย อุปกรณ์สื่อสารและอุปกรณ์กระจายสายสัญญาณ

  ยี่ห้อ 19” GERMANY EXPORT RACK ผลิตในประเทศไทย และส่งออกไปทั่วโลก

-   สายสัญญาณ MULTIPAIR และ MULTICORE ยี่ห้อ INTERLINK
    ซึ่งเป็นสายคุณภาพสูงและผลิตตามข้อกำหนดจากประเทศสหรัฐอเมริกา

สินค้าที่บริษัทเป็นผู้ผลิต, จัดจำหน่าย และส่งออก (Manufacture, Distributor and
Export)

-   ตู้ใส่อุปกรณ์คอมพิวเตอร์ อุปกรณ์เครือข่ายอุปกรณ์สื่อสาร และอุปกรณ์กระจายสายสัญญาณยี่ห้อ
    19” GERMANY EXPORT RACK ผลิตในประเทศไทยและส่งออกไปทั่วโลก

ปัจจุบันบริษัทมีตัวแทนจำหน่าย (Dealer) อยู่กว่า 5,000 ราย ครอบคลุมทั้งกรุงเทพฯ
และปริมณฑล และต่างจังหวัด และเพื่อเป็นการกระจายสินค้าและบริการได้อย่างรวดเร็วมากยิ่งขึ้น
อีกทั้งเพื่อยึดตลาดในภูมิภาค บริษัทจึงได้เปิดสาขาภาคเหนือที่จังหวัดเชียงใหม่ เมื่อเดือนมิถุนายน
พ.ศ.2548 และสาขาภาคใต้ที่อำเภอ หาดใหญ่ เมื่อเดือนพฤษภาคม พ.ศ.2549
และสาขาภาคตะวันออกเฉียงเหนือที่จังหวัดขอนแก่น เมื่อเดือนกุมภาพันธ์ พ.ศ. 2551
โดยยังมีแผนงานเตรียมเปิดสาขาเพื่อให้ครอบคลุมทุกภาคทั่วประเทศ อีก 1 ภาค คือ ภาคตะวันออก
และบริษัทยังจัดให้มีโครงการ “ส่งฟรีทั่วไทย”
เพื่อให้ตัวแทนในต่างจังหวัดสามารถซื้อสินค้าไปจำหน่ายในราคาเดียวกับกรุงเทพฯ
นอกจากนั้นบริษัทยังมีตัวแทนจำหน่ายต่างประเทศที่ประเทศลาว 3 ราย และประเทศเวียดนาม 1
รายอีกด้วย

บริษัทยังได้นำนวัตกรรมการจัดการ (Innovation Management) “One Stop Service
โดยทีมเลขาฝ่ายขาย” ซึ่งเพรียบพร้อมด้วยหัวใจบริการ
และผ่านการอบรมทั้งด้านเทคนิคและการบริการที่ดีกว่า เพื่อจะสามารถให้บริการลูกค้าในทุกๆ เรื่อง
เช่น สอบถามราคา, ทำใบเสนอราคา, ตอบข้อมูลเทคนิค, ตอบรับการสั่งซื้อ,
ประสานการจัดส่งสินค้า และติดตามการจัดส่งสินค้าถึงมือลูกค้า
และยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในทุกๆ เรื่อง

และเนื่องจากเทคโนโลยีในการออกแบบและติดตั้งระบบสายสัญญาณคอมพิวเตอร์เป็นวิทยาการใหม่สำหรับคนไทย
บริษัทยังได้ริเริ่มโครงการอบรมและให้ความรู้ “วิธีการออกแบบและติดตั้งระบบสายสัญญาณ”
โดยได้ริเริ่มตั้งแต่ปี พ.ศ. 2538 และเปิดอบรมทุกเดือนสำหรับลูกค้าในกรุงเทพฯ
ตลอดจนการจัดสัมมนาผลิตภัณฑ์และเทคโนโลยีใหม่ๆ ภายใต้โครงการ INTERLINK ROAD SHOW
สำหรับลูกค้าต่างจังหวัดทุกภาคทั่วประเทศ
ซึ่งได้รับการตอบรับเป็นอย่างดีจากผู้ที่สนใจทั้งภาครัฐและเอกชน
นับจนถึงปัจจุบันมีผู้ผ่านการฝึกอบรมจากบริษัทแล้วไม่น้อยกว่า 10,000 คน
ซึ่งเป็นหน้าที่ของบริษัทในฐานะผู้นำเทคโนโลยีที่จะต้องเผยแพร่ความรู้ต่อไป

ด้วยความพร้อมของทีมขายที่ประกอบไปด้วยบุคลากรที่มีความคล่องตัวอย่างสูง
ทีมงานวิศวกรสนับสนุนที่ผ่านการฝึกอบรมมาอย่างหนัก
และมีความเชี่ยวชาญจากประสบการณ์งานติดตั้งมากกว่า 15 ปี รวมทั้งทีมการตลาดที่คอยสร้างสรรค์
บริษัทจึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทจัดจำหน่าย
อาทิเช่น บริษัท การบินไทย จำกัด (มหาชน), บริษัท ทีโอที จำกัด (มหาชน),
บริษัทท่าอากาศยานไทย จำกัด (มหาชน), การไฟฟ้าการผลิตแห่งประเทศไทย,
การไฟฟ้านครหลวง, การไฟฟ้าส่วนภูมิภาค และการสื่อสารแห่งประเทศไทย เป็นต้น
นอกจากนี้ยังมีธนาคาร บริษัทเงินทุนหลักทรัพย์ มหาวิทยาลัย โรงเรียน โรงพยาบาล
ตลอดจนบริษัทเอกชนอีกมากมายที่ให้ความไว้วางใจ เลือกใช้ผลิตภัณฑ์ที่บริษัทจำหน่าย
และเนื่องจากบริษัทเป็นผู้ริเริ่มตลาดและยังเป็นผู้จัดจำหน่ายสินค้าที่มีคุณภาพติดอันดับโลก
ดังนั้นจึงทำให้บริษัทสามารถครองความเป็นผู้นำอันดับ 1
ในธุรกิจข่ายสายสัญญาณคอมพิวเตอร์และสื่อสารโทรคมนาคมมาโดยตลอด

1.  ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)

นอกจากการเป็น “บริษัทผู้จัดจำหน่ายอุปกรณ์ข่ายสายสัญญาณคอมพิวเตอร์
และสื่อสารโทรคมนาคมที่ใหญ่ที่สุดในประเทศไทย” แล้วบริษัทยังได้ลงทุนด้านเครื่องมือพิเศษ
ตลอดจนเครื่องทดสอบประสิทธิภาพสูง และยังมีทีมวิศวกรที่มีความรู้ ความชำนาญ และประสบการณ์
เพื่อให้การปรึกษา แนะนำ และสนับสนุนด้านเทคนิค
ระบบข่ายสายสัญญาณให้แก่ลูกค้าทุกท่านทั้งในเขตกรุงเทพฯ ปริมณฑลและต่างจังหวัด
ภายใต้นโยบายบริการที่ดีกว่า ได้แก่ “ทันใจ ทั่วไทย” ดังนั้นในปี พ.ศ. 2547 ที่ผ่านมา
บริษัทได้ต่อยอดธุรกิจไปสู่การนำสินค้าที่จำหน่ายมาเสนอรวมเป็นโซลูชั่นพร้อมการติดตั้ง
โดยเน้นเฉพาะโครงการขนาดใหญ่ที่จะไม่แข่งขันตรงกับลูกค้าของบริษัท
ซึ่งถือเป็นความสำเร็จในการขยายธุรกิจ
โดยปัจจุบันบริษัทได้รับความไว้วางใจให้เป็นผู้ติดตั้งระบบสายสัญญาณให้กับโครงการที่ใหญ่ที่สุดในประเทศไทย
ได้แก่ สนามบินสุวรรณภูมิ มูลค่างานมากกว่า 500 ล้านบาท และงานติดตั้งระบบสาย FIBER
OPTIC ในเขตกรุงเทพมหานครของการไฟฟ้านครหลวงกว่า 3,000 กม. หรือในภูมิภาค ให้แก่
การไฟฟ้าส่วนภูมิภาค หรือ สาย Fiber ใต้ดินให้แก่ บริษัท ทีโอที จำกัด (มหาชน)
ทำให้บริษัทมีผลงานที่จะรุกต่อเนื่องไปสู่โครงการอื่นๆ เพื่อขยายธุรกิจวิศวกรรมให้กว้างไกล
ซึ่งขอบเขตงานบริการธุรกิจวิศวกรรมวางระบบ มีดังต่อไปนี้

-   รับเหมาติดตั้งระบบข่ายสายสัญญาณคอมพิวเตอร์ ข่ายสายสัญญาณโทรศัพท์
    และข่ายสายสื่อสารโทรคมนาคมทั้งภายในและภายนอกอาคารทั้งสายชนิด UTP และ FIBER
    OPTIC สำหรับงานโครงการที่ต้องการความเชี่ยวชาญ และชำนาญเป็นพิเศษ

-   รับเหมาเข้าสาย (Terminate) เชื่อมสาย (Splice) จัดสาย (Commissioning)
    ทดสอบ (Testing) และให้การประกอบสายคอมพิวเตอร์และสื่อสาร (Cable Assembly)
    ทั้งชนิด UTP และ FIBER OPTIC พร้อมการทดสอบ และรับประกันผลงาน

-   ออกแบบและให้คำปรึกษาในการวางระบบข่ายสายโทรศัพท์ที่จัดการได้
    และข่ายสายสัญญาณอัจฉริยะสำหรับอาคารและสำนักงานในอนาคต

-   ก่อสร้างวางระบบเครือข่าย (Network) โทรคมนาคม (Telecommunication)
    เทคโนโลยีและสารสนเทศ (IT) ครบวงจร

-   ออกแบบและติดตั้งงานโครงการพิเศษขนาดใหญ่ที่เกี่ยวข้องกับระบบสายเคเบิ้ลทุกชนิด

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง. สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนต์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

ด้วยผลงาน และประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสายสื่อสารของสนามบินสุวรรณภูมิ
ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเชีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้อินเตอร์ลิ้งค์ฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก และบริษัทยังเป็นผู้วางระบบ
Fiber Optic ขนาดใหญ่ ด้วยผลงานการก่อสร้างโครงข่าย Fiber Optic ทั้งในกรุงเทพฯ
และภูมิภาคกว่า 4,000 กิโลเมตร ทั้งบนเสาไฟฟ้าและใต้ดิน
และยังมีความพร้อมสำหรับโครงการพิเศษที่เกี่ยวข้องกับสายเคเบิ้ลทุกชนิด เช่น โครงการ
Submarine Cable, Underground Cable, OPGW ฯลฯ
พร้อมกันนี้บริษัทยังได้ค้นคิดนวัตกรรมวิศวกรรมข่ายสาย เพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ท่าน
และตัดปัญหาจากผู้รับเหมาที่ขาดความชำนาญซึ่งอาจจะทำให้ท่านต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการของท่านในอนาคต
เพราะโลกของการสื่อสารนั้นเปลี่ยนแปลงรวดเร็วเสมอ

3.1.3 บริษัท อินเตอร์ลิ้งค์ เทเลคอม จำกัด (Interlink Telecom Company Limited)

อินเตอร์ลิ้งค์ต้องก้าวก่อนคนอื่นมากกว่าหนึ่งก้าวเสมอ...
แต่เนื่องจากบริษัทแม่อยู่ในตลาดหลักทรัพย์จึงทำให้การเคลื่อนไหวไม่สะดวก
อีกทั้งเทคโนโลยีด้านการสื่อสารได้รุดหน้าไปอย่างรวดเร็วและมีแนวโน้มที่จะ Convergence
ไปกับระบบไฟฟ้ากำลัง
ดังจะเห็นได้จากงานวิศวกรรมด้านโครงสร้างของสื่อด้านข่ายสายได้ผสมผสานกันแล้ว ได้แก่
Submarine Cable High Voltage with Fiber Optic
ที่ได้ออกแบบโครงสร้างของสายเคเบิ้ลไฟฟ้าแรงสูงและฝังสาย Fiber Optic
ไว้ภายในโครงสร้างสายไฟฟ้า โดยต้องเป็นเทคโนโลยีชั้นสูงในการผลิต ซึ่งในอดีตถ้าเรียก
Submarine Cable มักจะหมายถึง Submarine Optical Fiber Cable
ซึ่งมีขนาดเล็กและไม่ต้องใช้เทคโนโลยีชั้นสูงมากในการผลิตและติดตั้ง เป็นต้น

ด้วยปฏิภาณที่จะเป็นผู้นำอันดับ 1 ในธุรกิจข่ายสายเคเบิ้ลของประเทศและของอินโดจีน ดังนั้น บริษัท
อินเตอร์ลิ้งค์ เทเลคอม จำกัด จึงเกิดขึ้นมาเพื่อปิดจุดอ่อนของบริษัทแม่
และมีหน้าที่สำคัญเพื่อการพัฒนาที่ไม่หยุดนิ่ง โดยเน้นการพัฒนาเทคโนโลยี
เพื่อธุรกิจองค์และเพื่ออนาคตของประเทศไทย ซึ่งในระหว่างปี พ.ศ. 2550-2552
ได้มุ่งเน้นโครงการศึกษาและพัฒนา (Research and Develop)
การประยุกต์ใช้งานข่ายสายทั้งโครงข่ายสายไฟฟ้า, โครงข่ายสายไฟเบอร์ออพติก
ซึ่งได้ก่อสร้างไว้แล้วให้เกิดประโยชน์ในการนำมาประยุกต์ใช้งานเพื่อการสื่อสารอื่นๆ อาทิ PLC
(Power line Communication), BPL (Boardband Power Line), SCADA, Power
Smart Grid, Automatic Meter Remote via PLC, FTTH (Fiber Optic To Home)
เป็นต้น

ภายใต้สภาวะแวดล้อมที่คล่องตัวและการสนับสนุนเต็มที่ของบริษัทแม่ ทำให้มั่นใจได้ว่า อินเตอร์ลิ้งค์
เทเลคอม จะเป็นดาวดวงใหม่ที่ช่วยเสริมความสว่างไสวให้บริษัทแม่
อีกทั้งจะเป็นต้นแบบที่สำคัญสำหรับองค์กรอื่นๆ ที่จะพัฒนาผลิตภัณฑ์ใหม่ๆ
มาป้อนให้แก่ธุรกิจขององค์กรที่อยู่ร่วมกัน
และเมื่อใดก็ตามที่ประสบความสำเร็จจะสามารถมีรายได้ที่เพียงพอต่อการก้าวต่อไปในอนาคตอย่างไม่มีจุดสิ้นสุด

ด้วยความหวังว่าสักวันหนึ่ง บริษัท อินเตอร์ลิ้งค์ เทเลคอม จำกัด
จะเป็นอีกบริษัทหนึ่งที่มีชื่อเสียงในธุรกิจไม่ยิ่งหย่อนไปกว่าบริษัทแม่ของตนเอง

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้าน
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว
ทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการผลิตและการดำเนินงานในระยะยาว
และช่วยจัดระเบียบภายในองค์กรทั้งในรูปแบบของฐานข้อมูลและขั้นตอนการทำงานอีกด้วย

ดังนั้น อุตสาหกรรมด้านเทคโนโลยีสารสนเทศและการสื่อสาร (ICT)
มีการขยายตัวและเพิ่มความสำคัญต่อสังคมและสภาพเศรษฐกิจของประเทศมากขึ้นเป็นลำดับตามความเจริญก้าวหน้าที่เปลี่ยนแปลงไปทั่วประเทศและต่างประเทศ
ซึ่งอุตสาหกรรม ICT มีการเติบโตอย่างต่อเนื่องและมีมูลค่าทางการตลาดขยายตัวเพิ่มขึ้นถึงร้อยละ
16 ในปีที่ผ่านมา
จากข้อมูลการศึกษาอุตสาหกรรมเทคโนโลยีสารสนเทศและการสื่อสารของประเทศไทย โดย
NECTEC ร่วมกับ SIPA และสมาคม ATCI, CAT พบว่าในปี 2549 มีมูลค่ารวมของ ICT มากกว่า
493,053 ล้านบาท และคาดว่าจะมีการขยายตัวมากกว่าร้อยละ 19 ในปี 2550
โดยมูลค่าของตลาด IT ของประเทศไทยจะมีมูลค่าในปี 2549 และ 2550 เท่ากับ 149,229 และ
176,522 ล้านบาทตามลำดับ

[]

ที่มา : ATCI, ATSL, CAT - VG, INA, CTEC

อนึ่งจากข้อมูลดังกล่าวข้างต้น
ยังได้มีการศึกษาอุตสาหกรรมเทคโนโลยีสารสนเทศและการสื่อสารโทรคมนาคมและการสื่อสารโทรคมนาคมในเชิงลึก
เพื่อดูสัดส่วนขนาดและมูลค่าขององค์ประกอบต่างๆ ในอุตสาหกรรม ICT ในปี 2550
พบว่าสัดส่วนอุตสาหกรรมด้านโทรคมนาคมมากที่สุด ถึงร้อยละ 73
รองลงมาเป็นด้านคอมพิวเตอร์ฮาร์ดแวร์ ร้อยละ 15 ด้านคอมพิวเตอร์ซอฟท์แวร์ร้อยละ 10 และ
ด้านบริการคอมพิวเตอร์ ร้อยละ 2 ตามลำดับ

[]

ที่มา : ATCI, ATSL, CAT - VG, INA, CTEC

การเติบโตอย่างต่อเนื่องของอุตสาหกรรมเทคโนโลยีสารสนเทศในประเทศไทย
งบประมาณภาครัฐที่สนับสนุนการปรับปรุงเทคโนโลยีสารสนเทศให้ทันสมัยขึ้น
เพื่อให้ทัดเทียมกับระดับนานาชาติ
ประกอบกับการพัฒนาสินค้าที่เกี่ยวข้องกับเทคโนโลยีสารสนเทศและสื่อสารทั้งในและต่างประเทศ
จะยังคงเป็นปัจจัยที่ทำให้ตลาดภายในประเทศมีการขยายตัวในระดับที่สูงมาก
ซึ่งบริษัทในฐานะผู้นำอันดับ 1 ในธุรกิจข่ายสายสัญญาณคอมพิวเตอร์และสื่อสาร
โดยเป็นทั้งตัวแทนจัดจำหน่าย และผู้นำเข้า อีกทั้งยังเป็นผู้วางระบบเครือข่ายและสายใยแก้ว
ทำให้บริษัทจัดว่าอยู่ในอุตสาหกรรมนี้ทั้งทางด้าน สื่อสารและคอมพิวเตอร์
จึงมีโอกาสที่จะเติบโตพร้อมกับการขยายตัวของอุตสาหกรรมด้านเทคโนโลยีสารสนเทศและการสื่อสาร
ไปในทิศทางเดียวกัน

3.2.2 สภาวะการแข่งขันและกลยุทธ์ในการแข่งขัน

การเติบโตในอุตสาหกรรมเทคโนโลยีสารสนเทศและการสื่อสาร
ทำให้มีความต้องการในระบบคอมพิวเตอร์และระบบเครือข่ายภายในองค์กร (Local Area
Network, LAN) มากขึ้น
และความจำเป็นพื้นฐานที่จะทำให้คอมพิวเตอร์สื่อสารกันได้คือระบบข่ายสายสัญญาณ ดังนั้น
จึงมีสินค้าด้านข่ายสายหลากหลายยี่ห้อ และวิธีการทางการตลาดที่แตกต่างกันออกไป ในขณะเดียวกัน
ก็จะมีผู้ให้บริการรับเหมาติดตั้งเพิ่มมากขึ้นเรื่อยๆ ตามการเติบโตของอุตสาหกรรม
แต่ผู้ที่มีความเชี่ยวชาญและมีสินค้า หรือเป็นผู้นำเข้า กลับมีจำนวนน้อยราย ดังนั้น
ในแต่ละสายธุรกิจของบริษัท จึงมีสภาพการแข่งขันไม่เหมือนกัน กล่าวคือ

1.  ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)

-   จุดแข็ง

    -   เป็นผู้ริเริ่มธุรกิจ Cabling ในประเทศไทยและ Focus ธุรกิจมานานกว่า 15 ปี

    -   ผู้นำเทคโนโลยีสาย LAN มาเผยแพร่ในประเทศไทยเป็นรายแรก

    -   มีความหลากหลายของสินค้าครบวงจรและใหญ่ที่สุดในประเทศไทย

    -   มีทีมวิศวกรที่คอยให้คำปรึกษาเทคนิคและฝึกอบรมบุคลากรของลูกค้า

    -   คู่ค้า, ร้านค้า, ผู้รับเหมา, Dealer มากกว่า 5,000 รายทั่วประเทศ

    -   Oversea Distributor 4 ราย

    -   สาขาใน 3 ภูมิภาคหลัก (ภาคเหนือ : เชียงใหม่, ภาคใต้ : หาดใหญ่
        และภาคตะวันออกเฉียงเหนือ : ขอนแก่น)

    -   มีบริการ “ส่งฟรีทั่วไทย” และบริการ “ทันใจ ทั่วไทย”

    -   Training ลูกค้ากรุงเทพ 30 ครั้ง/ปี และต่างจังหวัด 9 จังหวัดทุกปี (Education –
        Marketing มีผู้ผ่านการอบรมจนถึงปัจจุบันกว่า 9,000 ท่าน)

    -   นวัตกรรม “One Stop Shop” โดยทีมเลขาฝ่ายขาย

-   การแข่งขัน

เนื่องจากบริษัทฯ เป็นผู้นำตลาดในธุรกิจสายสัญญาณ โดยถูกจัดให้เป็นผู้นำอันดับ 1
และเนื่องจากบริษัทฯ ได้เข้ามาในตลาดก่อนคู่แข่งขันรายอื่น
อีกทั้งยังได้มีการพัฒนากลยุทธ์และพัฒนาสินค้าเพื่อรักษาการเป็นผู้นำตลาดมาโดยตลอดกว่า 15 ปี
และยังมีโครงการให้การศึกษาต่อเนื่องกับกลุ่มที่มีส่วนเกี่ยวข้องกับสินค้าที่จำหน่าย ได้แก่ ผู้ออกแบบ
ผู้ขาย ผู้ติดตั้ง ตลอดจนลูกค้าผู้ใช้งาน โดยได้จัดโครงการฝึกอบรมทั้งในกรุงเทพฯ
และต่างจังหวัดอย่างต่อเนื่องมานานกว่า 10 ปี และที่สำคัญที่สุดยังเป็นผู้จัดจำหน่าย
ขายส่งสินค้ายี่ห้อที่ขายดีที่สุดในประเทศ 2 ยี่ห้อ ทำให้สามารถครอบคลุมตลาดมากกว่า 50%
ซึ่งคู่แข่งขันในตลาดจะมีขนาดเล็กกว่ามาก และแยกย่อยเป็นเฉพาะรายสินค้า อาทิเช่น Synex และ
G-net แข่งขันในยี่ห้อสินค้า AMP, P2C และ CHEWAL แข่งขันในสินค้า 19” RACK, MVT และ
KP แข่งขันในประเภทสินค้าสายสัญญาณ เป็นต้น

อย่างไรก็ตาม บริษัทฯ ได้พัฒนาเทคโนโลยีและออกผลิตภัณฑ์ใหม่
เพื่อขยายตลาดและขยายฐานลูกค้าอย่างต่อเนื่อง อาทิ ในปี 2550
ได้ออกผลิตภัณฑ์สายและอุปกรณ์ระบบโทรศัพท์,
สายและอุปกรณ์ระบบกล้องทีวีวงจรปิดและสายพร้อมอุปกรณ์สำหรับระบบสายสัญญาณ Convergence
เป็นต้น อีกทั้งยังได้เปิดสำนักงานสาขาเพื่อการเข้าถึงลูกค้า
และเป็นศูนย์กระจายสินค้าประจำภูมิภาคในจังหวัดเชียงใหม่ หาดใหญ่ และขอนแก่นอีกด้วย

2.  ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)

-   จุดแข็ง

    -   ผลงานวางระบบสายสัญญาณสื่อสารให้สนามบินสุวรรณภูมิ (ใหญ่ที่สุดของไทย)

    -   ผู้วางระบบสายใยแก้วในกรุงเทพมหานครกว่า 2,500 กม. (มากที่สุด)

    -   ผลงานการติดตั้งและทดสอบทั่วประเทศกว่า 1,000 โครงการ

    -   เป็นสถาบันทดสอบและออก Certificate รับรองผลงานให้ลูกค้า

    -   จัดทำมาตราฐานระบบ Cabling เป็นมาตรฐานคนไทย

    -   มีทีมวิศวกรและบุคลากรที่ชำนาญเฉพาะด้านกว่า 40 คน

    -   ลงทุนเครื่องมือ เครื่องทดสอบ ที่ทันสมัยและครบถ้วนที่สุด

    -   บริหารงานด้วยระบบบริหารงานคุณภาพ ISO9001 : 2000

    -   มีการพัฒนานวัตกรรม เพื่อรองรับการเติบโตของธุรกิจ ICT มาโดยตลอด

-   การแข่งขัน

นับตั้งแต่บริษัทฯ ได้เข้าจดทะเบียนในตลาดหลักทรัพย์
และได้มีการคัดเลือกให้เป็นผู้วางระบบสายสัญญาณ ให้แก่ อาคารผู้โดยสารของสนามบินสุวรรณภูมิ
และบริษัทฯ ได้ส่งงานเป็นที่เรียบร้อยแล้ว ทำให้บริษัทฯ
มีผลงานการก่อสร้างสายสัญญาณในอาคารที่ใหญ่ที่สุดในประเทศไทย
โดยเฉพาะอย่างยิ่งการเดินสายไฟเบอร์ออฟติกในอาคาร
และเนื่องจากภาพลักษณ์และการเป็นผู้ติดตั้งระบบสายสัญญาณ ให้แก่ สนามบินสุวรรณภูมิ
จึงส่งผลให้หลาย ๆ หน่วยงานที่มีส่วนเกี่ยวข้องกับสนามบินสุวรรณภูมิ อาทิ บริษัท ทศท.
คอร์ปอเรชั่น จำกัด (มหาชน), บริษัท การบินไทย จำกัด (มหาชน) และบริษัท ท่าอากาศยานไทย
จำกัด (มหาชน) ฯลฯ ได้ว่าจ้างให้บริษัทฯ
เป็นคู่สัญญาในการวางระบบสายสัญญาณให้แก่หน่วยงานของตนเอง
และการไฟฟ้านครหลวงยังได้ว่าจ้างให้บริษัทฯ เป็นผู้วางระบบสายไฟเบอร์ออฟติก
ทั่วกรุงเทพมหานครกว่า 3,000 กิโลเมตรอีกด้วย

จากประสบการณ์ดังกล่าวทำให้บริษัทฯ
สามารถก้าวเข้าสู่การเป็นผู้วางระบบโครงข่ายขนาดใหญ่ทั้งภายในและภายนอกอาคาร
โดยสามารถแข่งขันกับบริษัทฯ คู่แข่งขนาดใหญ่ที่ไม่มีทีมติดตั้งเป็นของตนเอง อาทิ SIEMENS,
LOXLEX และ U-TEL เป็นต้น และยังสามารถแข่งขันกับบริษัทฯ ขนาดกลางและเล็ก
ซึ่งเป็นผู้รับเหมาค่าแรงอย่างเดียว โดยบริษัทฯ มีข้อได้เปรียบ คือ เป็นผู้ขายสินค้าด้วย ได้แก่
แสนศิริ, GREAT และ TTI เป็นต้น

อย่างไรก็ตาม บริษัทฯ
ได้พัฒนาทีมวิศวกรและทีมงานที่มีอยู่เพื่อก้าวสู่การทำงานวิศวกรรมที่มีมูลค่าเพิ่มมากขึ้น
และร่วมพัฒนาเทคโนโลยีให้แก่ประเทศไทย อาทิ เทคโนโลยี BPL (Board Band Power
Line), PLC (Power Line Communication), Submarine Cable (Power &
Communication)
และเนื่องจากความจำเป็นของสายไฟเบอร์ออฟติกที่จะต้องเป็นโครงสร้างพื้นฐานของเทคโนโลยีการสื่อสารในอนาคตของประเทศไทย
ดังนั้น บริษัทฯ จึงวางเป้าหมายในการเป็นผู้วางระบบ Fiber Optic
ที่ใหญ่ที่สุดในประเทศไทยอีกด้วย

3.  การจำหน่ายและช่องทางการจำหน่าย

    ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)
    บริษัทเป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   AMP

-   LINK

-   KRONE

-   INTERLINK

-   19” GERMANY EXPORT RACK

การจำหน่ายสินค้าของบริษัทเน้นการขายส่งให้ผู้แทนจำหน่าย (Dealer) และผู้รับเหมางานแบบ
(Contractor) มีทั้งในรูปแบบของการติดต่อเข้าหาลูกค้าที่มีศักยภาพในการนำธุรกิจ
และลูกค้าที่ติดต่อเข้ามาที่บริษัทโดยตรง ได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์ สื่อหนังสือพิมพ์ และสื่อวิทยุ
ซึ่งบริษัทจะมีแคตตาลอคสินค้าพร้อมราคา ซึ่งปรับเปลี่ยนทุก 3 - 6 เดือน
หรือราคาในโฮมเพจของบริษัท หรือทำการเสนอราคาให้ลูกค้าพิจารณาก่อนการตัดสินใจ
และจะจัดส่งให้ภายในระยะเวลาไม่เกิน 3 วัน
บริษัทจะบันทึกรายละเอียดการสั่งซื้อสินค้าของลูกค้าทุกรายที่บริษัทมีการติดต่อทำใบเสนอราคา
เพื่อใช้เป็นฐานข้อมูลลูกค้าในการทำแผนการตลาดในอนาคต เพื่อเป็นการรุกตลาดภูมิภาค
บริษัทได้เปิดสาขาใน 3 ภูมิภาคหลักได้แก่ ภาคเหนือที่ จ.เชียงใหม่ ภาคใต้ที่ อ.หาดใหญ่
ภาคตะวันออกเฉียงเหนือ ที่ จ.ขอนแก่น และภายในปี 2552 บริษัทมีแผนงานที่จะเปิดสาขาเพิ่มอีก
1 สาขา คือ สาขาระยอง เพื่อให้ลูกค้าสามารถติดต่อกับบริษัทได้สะดวกยิ่งขึ้น
และเป็นการกระจายสินค้าไปสู่จังหวัดหลักๆในส่วนภูมิภาคได้อย่างมีประสิทธิภาพ
อีกทั้งเพื่อให้บริษัทมีสินค้าไว้บริการครอบคลุมในส่วนภูมิภาคของประเทศไทยได้ทั่วถึง
บริษัทจึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล
โดยบริษัทเป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ
และบริษัทยังได้ร่วมมือกับบริษัท สปิริต เอ็นเตอร์ไพรซ์ จำกัด
ซึ่งเป็นบริษัทร่วมลงทุนระหว่างบริษัทคอมพิวเตอร์มากกว่า 50
รายทั่วประเทศโดยบริษัทมีส่วนร่วมลงทุนในสัดส่วนร้อยละ 1.67 และให้บริษัท สปิริต
เอ็นเตอร์ไพรซ์ จำกัดร่วมกระจายสินค้าและบริการของบริษัทสู่ทั่วทุกภูมิภาคของประเทศอีกด้วย

ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)
เนื่องจากบริษัทเป็นผู้จัดจำหน่ายผลิตภัณฑ์และอุปกรณ์ข่ายสายสัญญาณและเป็นผู้บุกเบิกธุรกิจในลำดับต้นๆของประเทศไทย
เมื่อลูกค้าสั่งซื้อสินค้าจากบริษัท บริษัทได้มีการเสนอบริการด้านการรับเหมาติดตั้ง
และการทดสอบไปด้วย อีกทั้งจากประสบการณ์และผลงานที่ผ่านมา
ทำให้ลูกค้ารายใหญ่มีความมั่นใจในความชำนาญของบริการที่จะจ้างเหมาให้เป็นผู้รับเหมาในโครงการระดับใหญ่
โดยเฉพาะอย่างยิ่งโครงการที่ต้องใช้ประสบการณ์และความชำนาญ
ตลอดจนเงินทุนหมุนเวียนจำนวนมาก

บริษัทฯ ยังได้เข้าร่วมประมูลงานโครงการต่างๆ ที่เกี่ยวข้องกับสายเคเบิ้ลทุกประเภท
เพื่อเพิ่มช่องทางการหารายได้ เช่น โครงการก่อสร้างสายสัญญาณในอาคาร,
การเดินสายไฟเบอร์ออพติกในอาคาร และการวางระบบสายสัญญาณ
ซึ่งเป็นรายได้ที่สำคัญของบริษัทฯ

ณ ปัจจุบัน บริษัทมีลูกค้าที่เป็นตัวแทนจำหน่ายที่ซื้อสินค้าของบริษัทไปจำหน่ายปลีกต่อมากกว่า 5,000
รายทั่วประเทศ คิดเป็นสัดส่วนการขายประมาณร้อยละ 68 ของยอดขาย
และลูกค้างานโครงการวางระบบ คิดเป็นสัดส่วนรายได้ประมาณร้อยละ 32 ของยอดรายได้

[]

3.  ลักษณะลูกค้าและกลุ่มลูกค้าเป้าหมาย

    ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)

    กลุ่มลูกค้าเป้าหมายของบริษัทแบ่งได้ ดังนี้

1.  ผู้แทนจำหน่ายและผู้รับเหมา (Dealers & Contractors):
    เป็นลูกค้าที่นำสินค้าของบริษัทไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน
    บริษัทมีจำนวนลูกค้าประเภทนี้มากกว่า 5,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น สำหรับผู้รับเหมาได้แก่ ผู้รับเหมาด้านไฟฟ้าและสื่อสารทั้งขนาดใหญ่และขนาดเล็ก
    ทั่วประเทศ รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย บมจ. ทีทีแอนด์ที
    บมจ. สามารถ เทเลคอมมิวนิเคชั่น บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 90 ของยอดขายรวมของธุรกิจ

2.  ลูกค้าองค์กร : เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ข่ายสายสัญญาณโดยตรง ยกตัวอย่างเช่น บมจ.
    ทศท. คอร์ปอเรชั่น บมจ. กสท.โทรคมนาคม การไฟฟ้าฝ่ายผลิตแห่งประเทศไทย บมจ.
    ธนาคารไทยพาณิชย์ ทุกสาขา เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด
    ปริมาณ และมูลค่าของสินค้าที่สั่งในแต่ละครั้ง สัดส่วนการขายให้แก่ลูกค้าในกลุ่มนี้คิดเป็นร้อยละ
    10 ของยอดขายรวม

    ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)

กลุ่มลูกค้าเป้าหมายในธุรกิจวิศวกรรมมีทั้งภาครัฐและเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ บริษัท ท่าอากาศยานไทย จำกัด (มหาชน),
การไฟฟ้านครหลวง, การไฟฟ้าส่วนภูมิภาค, บริษัท ยูไนเต็ด คอมมิวนิเคชั่น จำกัด (มหาชน),
ศูนย์กีฬาเอเชี่ยนเกมส์ มหาวิทยาลัยธรรมศาสตร์, การไฟฟ้าฝ่ายผลิตแห่งประเทศไทย และ
ธนาคารออมสิน เป็นต้น กลุ่มลูกค้าอีกกลุ่มได้แก่ บริษัทผู้ค้าคอมพิวเตอร์
หรือผู้รับเหมาที่ติดตั้งระบบข่ายสายสัญญาณเอง และว่าจ้างให้บริษัทเป็นผู้จัดสายและเข้าสาย
(Terminate) พร้อมทดสอบ (Testing)

2.  การจัดหาผลิตภัณฑ์และบริการ

    1.  ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)

บริษัทเป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัท
มีทั้งการนำสินค้าเข้าจากผู้ผลิตจากต่างประเทศ (เช่น ผลิตภัณฑ์ยี่ห้อ LINK)
มีการซื้อผ่านสาขาของผู้ผลิตภายในประเทศ (เช่น ผลิตภัณฑ์ยี่ห้อ AMP)
และมีการจ้างผลิตโดยผู้ผลิตต่างประเทศและภายในประเทศโดยผู้รับจ้างผลิตสินค้า (Original
Equipment Manufacturer : OEM) ภายใต้ยี่ห้อ 19” GERMANY EXPORT RACK และ
Interlink ซึ่งเป็นยี่ห้อสินค้าของบริษัทเองอีกด้วย

ตาราง 3.3 แสดงรายละเอียดของสัญญาระหว่างบริษัทกับผู้ผลิตสินค้ายี่ห้อต่างๆ

+---------+--------------+------------+-----+-------------------------+
| สินค้า    | บริษัทคู่ค้า      | ประเภทสัญญา | อ   | เงื่อนไขที่สำคัญในสัญญา       |
|         |              |            | ายุส |                         |
|         |              |            | ัญญา |                         |
+---------+--------------+------------+-----+-------------------------+
| LINK    | ANC Inc.     | Exclusive  | 3 ปี | -   *                   |
|         |              | D          |     |                         |
|         |              | istributor |     |   ให้บริษัทเป็นตัวแทนจัดจำหน่า |
|         |              |            |     | ยแต่เพียงผู้เดียวในประเทศไทย |
|         |              | สิ้นสุด       |     |                         |
|         |              | สัญญาเมื่อวันที่ |     |    และประเทศในแถบอินโดจีน |
|         |              | 31 ธันวาคม  |     |                         |
|         |              | 2552       |     | บริษัทได้นำ                |
|         |              |            |     | เครื่องหมายการค้ามาจดทะเบีย |
|         |              |            |     | นเครื่องหมายการค้าในประเทศ |
|         |              |            |     | เลขที่ ค.147350           |
+---------+--------------+------------+-----+-------------------------+
| AMP     | Tyco         | Authorizes | 1 ปี | -   Tyco                |
|         | Electronics  | D          |     |                         |
|         | (Thailand)   | istributor |     | สามารถแต่งตั้งผู้แทนจำหน่ายอื่น |
|         | Limited      |            |     | ๆได้โดยไม่จำเป็นต้องแจ้งบริษัท |
|         |              | สิ้นสุด       |     |                         |
|         |              | สัญญาเมื่อวันที่ |     |                         |
|         |              | 30 กันยายน  |     |                         |
|         |              | 2551       |     |                         |
+---------+--------------+------------+-----+-------------------------+
| 19”     | E.S.         | การเข้าไป   |     | -                       |
| GERMANY | I            | ถือหุ้นบางส่วน |     |    บริษัทเป็นเจ้าของยี่ห้อสินค้า |
| EXPORT  | nternational |            |     |     โดยจ                |
| RACK    | (1991) Co.,  |            |     | ดเครื่องหมายการค้าในประเทศ |
|         | Ltd.         |            |     |     เลขที่ ค. 163601      |
|         |              |            |     |                         |
|         |              |            |     | -                       |
|         |              |            |     |    ว่าจ้างโรงงานให้ผลิตภายใ |
|         |              |            |     | ต้ยี่ห้อสินค้าและลิขสิทธิ์ของบริษัท |
+---------+--------------+------------+-----+-------------------------+

ทั้งนี้ กระบวนการจัดการของบริษัท
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) และ
บริษัทยังได้รับการรับรองคุณภาพมาตรฐาน ISO 9001 : 2000 เลขที่ QMS 03093/697
จากสถาบัน Management System Certification Institute (Thailand) (MASCI)

1.  ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)

ขั้นตอนการให้บริการในธุรกิจวิศวกรรม มีดังนี้

1.  ศึกษาระบบงานและความต้องการของลูกค้าทั้งในด้านระบบข่ายสายคอมพิวเตอร์เทคโนโลยีสารสนเทศ
    และการสื่อสารโทรคมนาคมและอุปกรณ์ต่างๆที่จำเป็น

2.  ออกแบบระบบและระบุวัสดุอุปกรณ์ต่างๆที่ใช้

3.  หากมีการใช้วัสดุอุปกรณ์ที่นอกเหนือจากสินค้าที่มี บริษัทจะให้บริษัทพันธมิตรเสนอราคาให้

4.  คำนวณหามูลค่างานทั้งหมด โดยวิศวกรผู้เชี่ยวชาญ

5.  จัดทำใบเสนอราคา หรือยื่นซองประมูลงาน

6.  ทำสัญญาว่าจ้างในกรณีที่ได้รับเลือก

7.  จัดเตรียมวัสดุและอุปกรณ์ที่เกี่ยวข้อง

8.  ติดตั้งและทดสอบระบบโดยฝ่ายวิศวกรรมของบริษัทร่วมกับลูกค้า

9.  ระบบเสร็จสมบูรณ์พร้อมส่งมอบ

บริษัทไม่มีนโยบายในการสั่งซื้อสินค้าล่วงหน้า เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าแตกต่างกันไป ดังนั้น
บริษัทจะสั่งซื้อสินค้าเมื่อเริ่มดำเนินโครงการในราคาที่บริษัทได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง

3.  งานที่ยังไม่ได้ส่งมอบ

+------------------+------+---------+---------+----------+---------+
| รายการ           | โคร  | ผู้ว่าจ้าง  | มูลค่า    | กำ       | คว      |
|                  | งการ |         | โครงการ | หนดส่งมอบ | ามคืบหน้า |
|                  |      |         |         |          |         |
|                  |      |         |         |          | ณ 31    |
|                  |      |         |         |          | ธ.ค.    |
|                  |      |         |         |          | 2550    |
+------------------+------+---------+---------+----------+---------+
| ธุร               | กทม. | ก       | 94.56   | 7        | 86.46%  |
| กิจวิศวกรรมวางระบบ | แ    | ารไฟฟ้าส | ล้านบาท  | พฤษภาคม  |         |
|                  | ละปร | ่วนภูมิภาค |         | 2551     |         |
| 1. งานจ้างเหมา    | ิมณฑล |         |         |          |         |
| ออกแบบ จัดหา      |      |         |         |          |         |
| พร้อมติดตั้งเคเบิล    |      |         |         |          |         |
| ใยแก้วนำแสง       |      |         |         |          |         |
+------------------+------+---------+---------+----------+---------+
| 2.               | กทม. | บริษัท    | 13.45   | 17 มีนาคม | 73.71%  |
| งานสร้างโครงข่าย   |      | ทีโอที    | ล้านบาท  | 2551     |         |
| Optic Local Loop |      |         |         |          |         |
| 312 Core         |      | จำกัด    |         |          |         |
| ชุม               |      | (มหาชน) |         |          |         |
| สายโทรศัพท์พหลโยธิน |      |         |         |          |         |
| และชุม            |      |         |         |          |         |
| สายโทรศัพท์กรุงเกษม |      |         |         |          |         |
+------------------+------+---------+---------+----------+---------+
|   3.             | จ.   | ก       | 310     | เมษายน   | 9.76%   |
|                  | ชลบุรี | ารไฟฟ้าส | ล้านบาท  | 2552     |         |
| งานจ้างเหมาก่อสร้าง |      | ่วนภูมิภาค |         |          |         |
| สายเคเบิลใต้น้ำระบบ |      |         |         |          |         |
|   22 KV          |      |         |         |          |         |
|   ไปยังเกาะล้าน,   |      |         |         |          |         |
|   เกาะสีชัง        |      |         |         |          |         |
+------------------+------+---------+---------+----------+---------+
| 4.               |      | บริษัท    | 141     | -        | -       |
|   งานจ้างเหมาติดตั้ง |      | ทีโอที    | ล้านบาท  |          |         |
|     Optical      |      |         |         |          |         |
|     Fiber Cable  |      | จำกัด    |         |          |         |
|     (OFC) ขนาด   |      | (มหาชน) |         |          |         |
|     60 Core      |      |         |         |          |         |
|     จำนวน 4      |      |         |         |          |         |
|     เส้นทาง       |      |         |         |          |         |
|     และขนาด 120  |      |         |         |          |         |
|     Core จำนวน 1 |      |         |         |          |         |
|     เส้นทาง       |      |         |         |          |         |
+------------------+------+---------+---------+----------+---------+